Tenzin Gyatso
Tenzin Gyatso Res apud Vicidata repertae: Nativitas: 6 Iulii 1935; Taktser Patria: Tibet, Res publica popularis Sinarum, Republic of China Nomen nativum: ལྷ་མོ་དོན་འགྲུབ། Familia Genitores: Choekyong Tsering; Diki Tsering Familia: family of the 14th Dalai Lama Tenzin Gyatso (Tibetane བསྟན་འཛིན་རྒྱ་མཚོ bsTan-'dzin rgya-mtsho), nomine spirituali Jetsun Jamphel Ngawang Lobsang Yeshe Tenzin Gyatso, natus Lhamo Thondup (ལྷ་མོ་དོན་འགྲུབ། Lha-mo Don-'grub; Mandarinice 拉莫顿珠, scripto vetere 拉莫頓珠, pinyin Lāmò Dùnzhū), a gente Tibetana Gyalwa Rinpoche appellatus, est quartus decimus et praesens Dalai Lama, bodhisattva vivus habitus. In altissimo Tibetanae buddhicae religionis dignitatis gradu collocatus die 17 Novembris 1950 usque ad aetatem nostram principatum illius sectae obtinet. Imperium autem omnem in terram Tibetanam summae pontificis iure tenebat, donec deiectus a Sinis hostibus anno 1959 refugit in Indiam, ubi regimen exsulum Dharmasalae in urbe montana instituit, quod his temporibus in populari ratione floret. His et aliis curis, quas in populi Tibetani salute defixit, anno 1989 praemium Nobelianum pacis abstulit.